man let opnaa, at Lungerne holdes oppustede, omtrent som de er 
det under Dyrets naturlige Respiration, og den samme Oppustnings¬ 
grad kan ved Indstilling af Klemmen opretholdes under hele For¬ 
søget, selv om Trykdifferensen mellem de to Respirationsapparater 
stiger stærkt. 
Hele Respirationsapparatet er anbragt i et Vandbad, der holdes 
paa den passende Forsøgstemperatur, i Reglen c. 20°, ved en lille 
Gasflamme. Medens der gøres Forsøg, staaer Vandet saa højt, at 
alle Ledninger og Recipienter er nedsænkede. Naar Prøvetag- 
ningerne af Luften skal foregaa, er det nødvendigt, at Temperaturen 
er ganske ens i hele Apparatet, men under den største Del af 
Forsøget spiller det ingen nævneværdig Rolle. Jeg ansaa det 
derfor i lang Tid for tilstrækkeligt at blande Vandet ved Hjælp af 
en Rører i 5—10 Minutter før disse to Tidspunkter. 
Hvis der imidlertid findes blot nogenlunde betydelige Tem¬ 
peraturdifferenser, og især hvis Frørecipienten og Frøen, der befinder 
sig lige under Vandets Overflade, er varmere end det øvrige 
Apparat, vil der kræves temmelig lang Tid til at udjævne Forskellen. 
Jeg har derfor, da jeg blev opmærksom herpaa, forandret Apparatet 
saaledes, at Vandet bestandig blandes energisk ved Hjælp af et 
Skovlhjul med skraatstillede Skovle, som sættes i Bevægelse fra 
Pumpeaxen og gennemsnitlig gør c. 60 Omdrejninger pr. Minut. 
Nogle Angivelser om Apparaternes Dimensioner og Volumina 
kan maaske finde Plads her. 
Pumpeslangernes Længde er 10 cm. Bredden af Pladen, 
hvorpaa de hviler 5 cm. Der kan paa en Plade af denne Bredde 
anbringes 3 Slanger, men heller ikke flere, da de maa lægges i 
nogen Afstand fra hinanden. Diameteren af Valseskiverne 8 cm., 
af Valserne 10 mm. Længden af Frøbeholderen, regnet indvendig, 
11 cm., Bredden 5 cm., mindste Diameter af Proppen 40 mm. 
Volumen af Frøbeholder 217 cc., af Barytflasker 68 cc., af Luft- 
prøverecipienter 20 cc., af Pumpeslanger 1,0 cc., af Rørsystem i 
Hudrespirationsapparat 4,7 cc., i Lungerespirationsapparat 5,4 cc. 
-f- 60,6 cc., hvilken sidste Størrelse er den før nævnte Beholder, 
